Referat fra styremøte i OODK

Møtenummer: 3/2016

Dato: 03.03.2016

Kl:19.00

Sted: Hos Kristen

Innkalt: Maria, Nina, Marianne, Kristen, Iris, Tone Cecilie

Fremmøte: Iris, Kristen, Maria, Marianne, Nina

**Dagsorden:**

Sak 11/2016: Godkjent referat fra 02.02.16.   
Sak 12/2016: Høring utdanningsplan instruktør trinn I,   
Styret har kommet med innspill på to områder:

1.Det bør stå i utdanningsplanen hvilken pensumlitteratur som skal benyttes.

2.I tillegg bør klubben stille seg bak arbeidsgruppens kommentar på s. 2:

Det oppfordres til at Hovedstyret revurderer vedtaket fra 16. desember 1992 slik at ny formulering blir: «Bemyndigelse/autorisasjon gitt av NKK kan ikke benyttes til å markedsføre kurs/arrangement/undervisning som ikke arrangeres i regi av NKKs medlemsklubber.» 

Fordelte oppgaver før/under årsmøtet-"kjøreplan".

Faste punkter:

* Antall medlemmer: 217
* Klubbaktiviteter   
  Hundens dag 28/5- skal vi gjøre noe ut av det? OODK har ingen spesielle arrangementer i forbindelse med Hundens dag, men oppfordrer alle til å gå en ekstra god tur med hunden i skogen.   
  Presentasjon av klubbens grener sammen med høstfesten, miniseminar med filmsnutter osv.
* Økonomi – Gjennomgikk hva som må gjøres av endringer av registrering i Brønnøysund og bankdetaljer. Regnskapsjobben må skje ved en overlapping mellom med Maria og den nye kassereren.
* Stevner – Rosetter bestilt, premieavtale med Canider for alle stevner iverksatt, merker er klargjort for bestilling. Kursbevis med Studieforbundets logo er bestilt og vil bli lagt i hytten på Brekke når de mottas, samt at det vil bli gitt beskjed når de er klare til treningskomiteen og styret.
* Trening/kurs

1. Rutine / pris av kurs når det er flere påmeldte og innbetalinger enn det er plasser. Det foreslås at man venter en dag ekstra før plass bekreftes. Ved lik betalingsdato vil selve påmeldingstidspunktet avgjøre hvem som får plass på kurset. «Førstemann til Mølla» prinsippet.
2. Marianne sender en oversikt til treningsansvarlige over hvilke opplysninger de må gi styret i forbindelse med kurs.
3. En mal er blitt laget for prising av kurs. Endring i retningslinjer for trening og kurs: Grunnkurs Agility er unntak for at klubbens kurs skal gå i balanse, men for å gi klubben inntekt grunnet mye slitasje på materiell/hinder som er kostbart. Dette innarbeides i «Retningslinjer», også kravet at kurs skal budsjetteres i balanse skal forutsette 90 % deltakelse.
4. Innetrening i Tanumhallen er bra, godt sted å trene. Mindre påmelding etter nyttår.

Innetrening i Ekeberghallen har også fungert bra. Det gjenstår kun to treninger begge steder.

* Materiell/vedlikehold   
  Vårdugnad er under planlegging og ny møne og stige kommer.   
  Mere lagringsplass på Brekke: Fortsetter å undersøke diverse muligheter.
* NKK   
  Høring samarbeidsavtale NKK-Norsk jeger og Fisk, OODK har ingen innspill til samarbeidsavtalen mellom NKK og NJFF.

Årsmøte NKK region Oslo Akershus – OODK jobber med å formulere forslag til region Oslo/Akershus NKK om å jobbe frem innspill til byregjeringens arbeid rundt bruk av ridehaller.

Dato: 03.03.2016

Leder